
Koja su dozvoljena i nedozvoljena imena?


* 
* 
* 
* 
* 
* 
* 
* 
* 
* 

 

Koja su imena dozvoljena a koja zabranjena?
===========================================

 

Ova tematika je veoma važna u današnjem vremenu, jer su mnogi ljudi ostavili nadijevanje lijepih tradicionalnih muslimanskih imena svojoj djeci i počeli „uvoziti“ strana imena od drugih naroda i kultura. Neka od ovih savremenih imena označavaju oponašanje Allahovih neprijatelja i približavanje njima. Nekoliko općih pravila vezanih za imena i nadimke:  

-Predislamski mušrici su nadijevali imena svojoj djeci sa prefiksom „Abd“ – rob, drugima mimo Allahu, kao npr, Abdul-Kabe (Rob Kabe) ili Abdul-Lat (Rob Lata), Abduš-šems (Rob Sunca) itd.


-Poslanik, sallallahu alejhi ve sellem, mijenjao je ovaj običaj i ljude u njihovim imenima porobljavao samo Allahu.


-Kod rafidija se može uočiti, također, ovakav postupak, poput: Abdul-Husejn, (Rob Husejnov), Abdun-Nebijj (Rob Poslanikov) i sl.


Poslanik , sallallahu alejhi ve sellem, je širkska i kufrska imena mijenjao u islamska. Većinom je predijevao neispravna imena u Abdullah i Abdur-Rahman.


-Vjerodostojno se prenosi da je Poslanik , sallallahu alejhi ve sellem, rekao: „Najdraža imena Allahu su Abdullah i Abdur-Rahman.“ (Muslim, Ebu Davud)


-Ibnul-Kajjim kaže da između imena i njihovih značenja postoji uska veza. Tome svjedoči naša stvarnost. Zapravo, imena imaju utjecaj na nosioce imena shodno svojoj ljepoti, ružnoći, lahkoći, težini, prefinjenosti i dr.


-U stihu se kaže: Rijetko kada da pogledaš čovjeka sa nadimkom (imenom), a da značenje tog nadimka se kod njega ne nalazi


-Kada ime utječe na svoga nosioca, onda i Allahu najdraža imena utječu na da njihovi nosioci imaju najbolje osobine.


-Najmrže ime Allahu koje čovjek sebi može nadjenuti je Šahin-šah (Kralj kraljeva, Car careva).


-Neki učenjaci ovome priključuju i ime Kadil-Kudati (Vrhovni sudija, Glavni sudija), kao i Sejjidun-nas (gospodin svih ljudi, predvodnik svih ljudi), jer ovo zadnje ime pripada samo Poslaniku , sallallahu alejhi ve sellem, koji kaže: „Ja sam Sejjid (predvodnik) svih ljudi na Sudnjem danu…“ (Muslim)


prof. dr. Emir Demir  

Preuzeto sa minber.ba <https://minber.ba/dozvoljena-i-nedozvoljena-imena/>


